Ha основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства финансија,

 Одбор за привреду и финансије одређује

ПРОГРАМ ЈАВНЕ РАСПРАВЕ О НАЦРТУ ЗАКОНА О ТРЖИШТУ КАПИТАЛА

 1. У поступку припреме новог Закона о тржишту капитала, Министарство финансија спроводи јавну расправу о Нацрту закона о тржишту капитала (у даљем тексту: Нацрт закона), који је саставни део овог програма.

 2. Јавна расправа о Нацрту закона спровешће се у периоду од 29. октобра до 18. новембра 2021. године.

 3. Нацрт закона припремила је Радна група коју су чинили представници Министарства финансија, Комисије за хартије од вредности, Београдске берзе, Централног регистра, депоа и клиринга хартија од вредности и Агенције за осигурање депозита.

 4. Текст Нацрта закона биће постављен на интернет страници Министарства финансија www.mfin.gov.rs. и на порталу е-управе.

 5. Примедбе, предлози и сугестије достављају се Министарству финансија, Београд, Кнеза Милоша 20, са напоменом: „За јавну расправу о Нацрту закона о тржишту капитала” или електронским путем на e-mail адресе: aleksandra.dragovicdelic@mfin.gov.rs, ana.djordjevic@mfin.gov.rs, ana.brkic@mfin.gov.rs и dragana.pavlicic@mfin.gov.rs.

 6. По окончању јавне расправе, Министарство финансија ће анализирати све примедбе, предлоге и сугестије учесника у јавној расправи и сачинити извештај о спроведеној јавној расправи.

 7. Овај програм, ради реализације, доставити Министарству финансија, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-9850/2021

У Београду, 26. октобра 2021. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДAВАЈУЋА СЕДНИЦОМ ОДБОРАТатјана Матић |